ประกาศกรมธุรกิจพลังงานประกาศกรมธุรกิจพลังงานเรื่องหลักเกณฑ์การจัดทำเครื่องหมายแสดงในบริเวณเขตระบบการขนส่งน้ำมันทางท่อพ.ศ. ๒๕๕๔ เพื่อให้การประกอบกิจการขนส่งน้ำมันทางท่อเป็นไปด้วยความปลอดภัยและเป็นการป้องกันอันตรายต่อประชาชนและระบบการขนส่งน้ำมันทางท่อจึงจำเป็นต้องกำหนดหลักเกณฑ์การจัดทำเครื่องหมายแสดงในบริเวณเขตระบบการขนส่งน้ำมันทางท่ออาศัยอำนาจตามความในมาตรา ๒๒ วรรคสี่ และมาตรา ๓๔แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมธุรกิจพลังงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกรมธุรกิจพลังงาน เรื่อง หลักเกณฑ์การจัดทำเครื่องหมายแสดงในบริเวณเขตระบบการขนส่งน้ำมันทางท่อพ.ศ. ๒๕๕๔ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในประกาศนี้ระบบการขนส่งน้ำมันเชื้อเพลิงทางท่อ หมายความว่า ระบบที่เกี่ยวกับการเคลื่อนย้ายน้ำมันเชื้อเพลิงจากอุปกรณ์วัดปริมาตรน้ำมันเชื้อเพลิงผ่านท่อขนส่งน้ำมันเชื้อเพลิงต้นทางไปยังอุปกรณ์วัดปริมาตรน้ำมันเชื้อเพลิงที่ปลายทางของระบบการขนส่งน้ำมันเชื้อเพลิงซึ่งประกอบด้วยท่ออุปกรณ์หรือเครื่องมือต่าง ๆ ที่ใช้ในการขนส่งน้ำมันเชื้อเพลิงระบบการขนส่งน้ำมันทางท่อ หมายความว่าระบบการขนส่งน้ำมันเชื้อเพลิงทางท่อที่ใช้ในการขนส่งน้ำมันผู้ประกอบกิจการ หมายความว่าผู้ประกอบกิจการระบบการขนส่งน้ำมันทางท่อเครื่องหมายแสดงในบริเวณเขตระบบการขนส่งน้ำมันทางท่อ หมายความว่า เครื่องหมายที่ผู้ประกอบกิจการจัดให้มีในบริเวณเขตระบบการขนส่งน้ำมันทางท่อเพื่อแสดงข้อมูลเกี่ยวกับระบบการขนส่งน้ำมันทางท่อข้อ ๔ ผู้ประกอบกิจการต้องจัดให้มีเครื่องหมายแสดงในบริเวณเขตระบบการขนส่งน้ำมันทางท่อที่มีแนวท่อขนส่งน้ำมันใต้พื้นดินเพื่อป้องกันอันตรายที่จะเกิดกับระบบการขนส่งนํ้ามันทางท่อ รวมถึงชีวิตและทรัพย์สินของประชาชนที่อยู่บริเวณใกล้เคียงอย่างน้อยดังต่อไปนี้(๑)หลักเขตแสดงระบบการขนส่งน้ำมันทางท่อต้องทำจากคอนกรีตเสริมเหล็กหรือวัสดุอื่นที่มีความคงทนแข็งแรงโดยหลักเขตมีหน้าตัดเป็นสี่เหลี่ยมจัตุรัสยาวด้านละไม่น้อยกว่า ๑๕ เซนติเมตร พื้นผิวและสีที่ใช้มีความทนทานต่อสภาพอากาศและการกัดเซาะพื้นผิวใช้สีเหลืองและตัวอักษรใช้สีดำ หลักเขตต้องมีความสูงไม่น้อยกว่า ๑๒๐เซนติเมตร และติดตั้งให้มีส่วนที่อยู่เหนือพื้นดินไม่น้อยกว่า ๖๐ เซนติเมตรทุกด้านมีข้อความว่า เขตระบบการขนส่งน้ำมันทางท่อ โดยติดตั้งที่แนวเขตระบบการขนส่งน้ำมันทางท่อทั้งสองด้านในตำแหน่งเดียวกันและมีระยะห่างตามแนวเขตระบบการขนส่งน้ำมันทางท่อไม่เกิน ๒๐๐ เมตรดังตัวอย่างภาพประกอบที่ ๑ ท้ายประกาศนี้ในกรณีที่ระบบการขนส่งน้ำมันทางท่อตัดผ่านถนน ทางรถไฟ แม่น้ำ ลำคลองทะเล หรือที่ดินส่วนบุคคล ให้ติดตั้งหลักเขตบริเวณจุดตัดทั้งสองด้านด้วย(๒)ป้ายคำเตือนเขตระบบการขนส่งน้ำมันทางท่อต้องมีขนาดกว้างและยาวไม่น้อยกว่า ๔๐ x ๖๐ เซนติเมตร ทำจากแผ่นโลหะหรือวัสดุอื่นที่มีความคงทนแข็งแรงพื้นผิวและสีที่ใช้มีความทนทานต่อสภาพอากาศและการกัดเซาะ และให้มีตัวอักษรทั้งด้านหน้าและด้านหลังของป้ายคำเตือนที่แสดงรายละเอียดอย่างน้อยดังต่อไปนี้(ก) ข้อความว่า คำเตือน ความสูงไม่น้อยกว่า๕ เซนติเมตร(ข) ข้อความว่า เขตระบบการขนส่งน้ำมันทางท่อ ความสูงไม่น้อยกว่า ๒ เซนติเมตร(ค) ข้อความว่า ห้ามขุด เจาะ หรือกระทำการก่อสร้างใดๆ กรณีฉุกเฉินโปรดติดต่อ ความสูงไม่น้อยกว่า ๑ เซนติเมตร(ง)ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลาความสูงไม่น้อยกว่า ๑ เซนติเมตร(จ) ข้อความว่า เขตระมัดระวัง..... เมตร ความสูงไม่น้อยกว่า ๑ เซนติเมตร(ฉ) ข้อความว่า การรื้อถอน ทำลาย ระบบการขนส่งน้ำมันทางท่อมีความผิดตามกฎหมายว่าด้วยการควบคุมน้ำมันเชื้อเพลิง ความสูงไม่น้อยกว่า๑ เซนติเมตรพื้นผิวใช้สีเหลืองและตัวอักษรใช้สีดำ ดังตัวอย่างภาพประกอบที่ ๒ท้ายประกาศนี้ป้ายคำเตือนเขตระบบการขนส่งน้ำมันทางท่อให้ติดตั้งบนเสาที่มีความคงทนแข็งแรงในตำแหน่งเดียวกับหลักเขตแสดงระบบการขนส่งน้ำมันทางท่อโดยติดตั้งป้ายคำเตือนในแนวตั้งฉากกับแนวท่อ และให้ขอบด้านล่างของป้ายคำเตือนอยู่สูงจากพื้นดินไม่น้อยกว่า๑๒๐ เซนติเมตร หรือให้สูงพ้นจากสิ่งกีดขวางโดยรอบเพื่อให้สามารถมองเห็นได้ชัดเจนป้ายคำเตือนเขตระบบการขนส่งน้ำมันทางท่อที่ทำการติดตั้งบริเวณแม่น้ำลำคลอง หรือทะเล ขนาดกว้างและยาวไม่น้อยกว่า ๑๒๐ x ๒๔๐ เซนติเมตรและต้องมีข้อความตาม (ก) ความสูงไม่น้อยกว่า ๑๘ เซนติเมตร ข้อความตาม (ข)ความสูงไม่น้อยกว่า ๙ เซนติเมตร ข้อความว่า ห้ามขุดลอก ทอดสมอเรือหรือกระทำการก่อสร้างใด ๆ กรณีฉุกเฉินโปรดติดต่อ และข้อความตาม(ง) (จ) และ (ฉ) ความสูงไม่น้อยกว่า ๔ เซนติเมตร ดังตัวอย่างภาพประกอบที่ ๓ท้ายประกาศนี้ทั้งนี้บริเวณป้ายคำเตือนเขตระบบการขนส่งน้ำมันทางท่อที่ทำการติดตั้งบริเวณ แม่น้ำ ลำคลองทะเล ต้องจัดให้มีเครื่องหมายตามที่กรมเจ้าท่ากำหนดข้อ ๕ ในกรณีที่ไม่สามารถติดตั้งเครื่องหมายแสดงในบริเวณเขตระบบการขนส่งน้ำมันทางท่อในตำแหน่งที่กำหนดไว้ในข้อ๔ให้ติดตั้งเฉพาะป้ายคำเตือนเขตระบบการขนส่งน้ำมันทางท่อในพื้นที่บริเวณใกล้เคียงที่สามารถมองเห็นได้ชัดเจนพร้อมทำการชี้บ่งตำแหน่งของท่อขนส่งน้ำมันและเขตระบบการขนส่งน้ำมันทางท่อข้อ ๖ ในกรณีที่มีแนวท่อส่งน้ำมันใต้พื้นดินเกินกว่าหนึ่งแนวท่อต้องจัดให้มีป้ายแสดงภาพตัดแนวท่อส่งน้ำมันพร้อมระบุขนาดเส้นผ่าศูนย์กลางของแต่ละท่อและระยะห่างระหว่างท่อให้ชัดเจนโดยติดตั้งในบริเวณเดียวกับป้ายคำเตือนเขตระบบการขนส่งน้ำมันทางท่อข้อ ๗ ในกรณีที่มีแนวท่อขนส่งน้ำมันเหนือพื้นดินผู้ประกอบกิจการต้องจัดให้มีการระบุชื่อผลิตภัณฑ์ชื่อผู้ประกอบกิจการและหมายเลขโทรศัพท์ที่สามารถติดต่อได้ตลอดเวลาบนท่อขนส่งน้ำมันทุกระยะไม่เกินกว่า ๒๐๐ เมตร ตลอดแนวท่อขนส่งน้ำมันเหนือพื้นดิน ทั้งนี้ ตัวอักษรมีความสูงไม่น้อยกว่า ๒เซนติเมตร และสีที่ใช้มีความทนทานต่อสภาพอากาศและการกัดเซาะข้อ ๘ ผู้ประกอบกิจการต้องบำรุงรักษาเครื่องหมายแสดงในบริเวณเขตระบบการขนส่งน้ำมันทางท่อให้มีสภาพใช้การได้ดีอยู่เสมอในกรณีที่เครื่องหมายดังกล่าวชำรุดหรือเสียหาย หรือข้อความลบเลือนในสาระสำคัญให้ดำเนินการแก้ไขโดยไม่ชักช้าข้อ ๙ เครื่องหมายแสดงในบริเวณเขตระบบการขนส่งน้ำมันทางท่อที่มีอยู่ก่อนวันที่ประกาศนี้ใช้บังคับให้ผู้ประกอบกิจการดำเนินการแก้ไขให้เป็นไปตามประกาศนี้ภายในระยะเวลาสามปีนับแต่วันที่ประกาศนี้ใช้บังคับประกาศณ วันที่ ๒๓ สิงหาคม พ.ศ. ๒๕๕๔วีระพลจิรประดิษฐกุลอธิบดีกรมธุรกิจพลังงาน[เอกสารแนบท้าย]๑. ตัวอย่างภาพประกอบที่ ๑ หลักเขตแสดงระบบการขนส่งน้ำมันทางท่อ๒. ตัวอย่างภาพประกอบที่ ๒ ป้ายคำเตือนเขตระบบการขนส่งน้ำมันทางท่อ๓. ตัวอย่างภาพประกอบที่ ๓ ป้ายคำเตือนเขตระบบการขนส่งน้ำมันทางท่อ ในกรณีที่ติดตั้งบริเวณแม่น้ำลำคลอง หรือทะเล(ดูข้อมูลจากภาพกฎหมาย)ปริยานุช/ผู้จัดทำ๑๑ ตุลาคม ๒๕๕๔ปณตภร/ผู้ตรวจ๒๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๑๓ ง/หน้า ๓๒/๒๙ กันยายน ๒๕๕๔